Avviż Legali Importanti

|

52009PC0396

Proposta għal regolament tal-Kunsill li jemenda r-Regolament (KE) Nru 1890/2005 li jimponi dazju definittiv ta' anti-dumping fuq importazzjonijiet ta’ ċerti qfieli tal-istainless steel li joriġinaw, inter alia, mill-Vjetnam  /* KUMM/2009/0396 finali */

	[pic] | KUMMISSJONI TAL-KOMUNITAJIET EWROPEJ |Brussel 27.7.2009KUMM(2009) 396 finaliProposta għalREGOLAMENT TAL-KUNSILLli jemenda r-Regolament (KE) Nru 1890/2005 li jimponi dazju definittiv ta' anti-dumping fuq importazzjonijiet ta’ ċerti qfieli tal-istainless steel li joriġinaw, inter alia, mill-VjetnamMEMORANDUM TA’ SPJEGAZZJONIIL-KUNTEST TAL-PROPOSTA |Ir-raġunijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta Diċembru 1995 dwar il-ħarsien minn importazzjonijiet oġġett ta' dumping minn pajjiżi li mhumiex membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tat-21 ta' Diċembru 2005 (“ir-Regolament bażiku”) fil-proċediment li jikkonċerna l-importazzjonijiet ta’ qfieli tal-istainless steel, li joriġinaw, inter alia, mill-Vjetnam. |Il-kuntest ġenerali Din il-proposta qed issir fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet f’konformità mar-rekwiżiti sostantivi u proċedurali stabbiliti fir-Regolament bażiku. |Id-dispożizzjonijiet eżistenti fil-qasam tal-proposta Il-miżuri bħalissa fis-seħħ kienu imposti bir-Regolament tal-Kunsill (KE) Nru 1890/2005 li jimponi dazju definittiv ta' anti-dumping fuq importazzjonijiet ta’ ċerti qfieli tal-istainless steel u partijiet tagħhom li joriġinaw, inter alia, fil-Vjetnam. |Il-konsistenza mal-politiki u mal-għanijiet l-oħrajn tal-Unjoni Mhux applikabbli. |KONSULTAZZJONI MAL-PARTIJIET INTERESSATI U VALUTAZZJONI TAL-IMPATT |Il-konsultazzjoni mal-partijiet interessati |Il-partijiet interessati kkonċernati fil-proċediment kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Il-ġbir u l-użu ta' għarfien espert |Ma kien hemm l-ebda ħtieġa ta’ għarfien espert estern. |L-istima tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma jipprevedix valutazzjoni tal-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |L-ELEMENTI ġURIDIċI TAL-PROPOSTA |L-azzjoni proposta fil-qosor Fit-13 ta' Awwissu 2008, il-Kummissjoni bdiet reviżjoni interim tal-miżuri fis-seħħ fir-rigward tal-qfieli tal-istainless steel li joriġinaw fil-Vjetnam b'segwitu għal talba magħmula minn produttur esportatur Vjetnamiż. It-talba kienet ibbażata fuq evidenza prima facie li ċ-ċirkostanzi li fuqhom kienu stabbiliti l-miżuri nbidlu; jiġifieri li l-kumpanija issa tissodisfa l-kriterji għal trattament ta' ekonomija tas-suq (TES) u għalhekk l-impożizzjoni ssoktata ta' miżuri fil-livelli attwali mhiex aktar meħtieġa biex tpatti għad-dumping. Il-proposta mehmuża għal Regolament tal-Kunsill hija bbażata fuq is-sejbiet tal-investigazzjoni mwettqa li hija limitata fl-ambitu għall-eżami ta’ dumping u sa fejn għandu x’jaqsam l-applikant. L-investigazzjoni wriet li l-kumpanija ssodisfat il-kriterji biex tingħata TES u li ebda dumping ma seħħ matul il-perjodu ta' investigazzjoni. Instab ukoll li ċ-ċirkostanzi matul il-perjodu attwali ta' investigazzjoni kienu ta' natura dejjiema. Għalhekk, huwa propost li l-Kunsill jadotta l-proposta mehmuża għal Regolament li jemenda l-miżuri ta' anti-dumping fis-seħħ bħalissa. |Il-bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni minn importazzjonijiet li huma oġġett ta' dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005. |Il-prinċipju ta' sussidjarjetà Il-proposta taqa’ taħt il-kompetenza esklużiva tal-Komunità. Il-prinċipju ta’ sussidjarjetà għalhekk ma japplikax. |Il-prinċipju ta' proporzjonalità Il-proposta hija konformi mal-prinċipju ta' proporzjonalità għar-raġunijiet li ġejjin: |Il-forma ta’ azzjoni hi deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. |L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mnaqqas u miġjub fi proporzjon mal-għan tal-proposta, ma tapplikax. |Għażla tal-istrumenti |L-istrumenti proposti: Regolament li jemenda. |Mezzi oħra ma jkunux adegwati għar-raġuni li ġejja: Ir-Regolament bażiku msemmi hawn fuq ma jipprevedix għażliet oħra. |L-IMPLIKAZZJONI BAġITARJA |Il-proposta ma għandhiex implikazzjonijiet għall-baġit Komunitarju. |Proposta għalREGOLAMENT TAL-KUNSILLli jemenda r-Regolament (KE) Nru 1890/2005 li jimponi dazju definittiv ta' anti-dumping fuq importazzjonijiet ta’ ċerti qfieli tal-istainless steel li joriġinaw, inter alia , mill-VjetnamIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku'), u b’ mod partikolari l-Artikolu 11(3) tiegħu,Wara li kkunsidra r-Regolament tal-Kunsill (KE) Nru 1890/2005 li jimponi dazju definittiv ta' anti-dumping u li jiġbor b'mod definittiv id-dazju provviżorju impost fuq importazzjonijiet ta' ċerti qfieli tal-istainless steel u partijiet tagħhom li joriġinaw fir-Repubblika tal-Poplu taċ-Ċina, l-Indoneżja, it-Tajwan, it-Tajlandja u l-Vjetnam u li jtemm il-proċediment fuq l-importazzjonijiet ta' ċerti qfieli tal-istainless steel u partijiet tagħhom li joriġinaw fil-Malażja u l-Filippini[2],Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,Billi:A. PROĊEDURA1. IL-MIżURI FIS-SEħħ1.  Bir-Regolament (KE) Nru 1890/2005, il-Kunsill impona dazju definittiv ta' anti-dumping fuq importazzjonijiet ta’ ċerti qfieli tal-istainless steel u partijiet tagħhom (QSS) li joriġinaw, inter alia , fil-Vjetnam. Dan ir-regolament minn issa 'l quddiem se jissejjaħ 'ir-Regolament oriġinali' u l-investigazzjoni li wasslet li jiġu imposti l-miżuri mir-Regolament oriġinali minn issa 'l quddiem se tissejjaħ 'l-investigazzjoni oriġinali'.2. IT-TALBA GħAL REVIżJONI2.  Talba għal reviżjoni parzjali interim (ir-reviżjoni attwali') skont l-Artikolu 11(3) tar-Regolament bażiku tressqet minn Header Plan Co., Ltd, produttur esportatur Vjetnamiż tal-QSS ('l-applikant' jew 'HPV'). It-talba kienet limitata fl-ambitu għal dumping u għall-kumpanija li applikat.3.  L-applikant ipprovda evidenza prima facie li l-issoktar tal-applikazzjoni tal-miżura fil-livell attwali tagħha ma kienx aktar meħtieġ biex jitpatta għad-dumping. B’mod partikolari, l-applikant ipprovda evidenza prima facie li turi li jissodisfa l-kriterji għal trattament ta' ekonomija tas-suq u għal trattament individwali. Barra minn hekk, fin-nuqqas ta' bejgħ domestiku, paragun tal-ispejjeż ta' produzzjoni u ta' esportazzjoni lill-Komunità wera li l-marġni ta’ dumping deher li kien sostanzjalment aktar baxx mil-livell attwali tal-miżura.3 . L-INVESTIġAZZJONI4.  Wara li ddeterminat, wara li kkonsultat lill-Kumitat Konsultattiv, li t-talba kien fiha evidenza prima facie suffiċjenti, il-Kummissjoni ћabbret fit-13 ta' Awwissu 2008 l-bidu ta' reviżjoni parzjali interim skont l-Artikolu 11(3) tar-Regolament bażiku permezz ta' avviż ta' bidu ppubblikat f' Il-Ġurnal Uffiċjali tal-Unjoni Ewropea [3].5.  Ir-reviżjoni kienet limitata fl-ambitu għall-eżami ta' dumping fir-rigward tal-applikant. L-investigazzjoni tad-dumping kopriet il-perjodu mill-1 ta' Lulju 2007 sat-30 ta' Ġunju 2008 ('il-perjodu ta' investigazzjoni tar-reviżjoni' jew 'PIR').6.  Il-Kummissjoni għarrfet uffiċjalment lill-applikant, lir-rappreżentanti tal-pajjiż esportatur u lill-assoċjazzjoni tal-produtturi tal-Komunità dwar il-bidu tar-reviżjoni. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta fil-limitu taż-żmien stipulat fl-avviż ta’ bidu.7.  Il-partijiet interessati kollha, li talbu dan u li wrew li kien hemm raġunijiet partikolari li għalihom għandhom jinstemgħu, ingħataw seduta.8.  Sabiex tikseb it-tagħrif li qieset meħtieġ għall-investigazzjoni tagħha, il-Kummissjoni bagħtet formola ta' talba għal trattament ta' ekonomija tas-suq ('TES') u trattament individwali ('TI') u kwestjonarju lill-applikant u rċeviet tweġibiet skont il-limiti ta' żmien stipulati għal dan il-għan.9.  Il-Kummissjoni fittxet u vverifikat l-informazzjoni kollha li qieset meħtieġa għad-determinazzjoni tad-dumping. Il-Kummissjoni għamlet żjarat ta' verifika fuq il-post tal-applikant u l-kumpanija relatata:10.  Header Plan Co. Ltd ('Header Plan'), Binh Hoa County, Vjetnam,11.  Header Plan Inc., Taipei, Tajwan.12.  Fid-dawl tal-ħtieġa possibbli li jiġu stabbiliti xi elementi (rata ta' qligħ u spejjeż ta' bejgħ, ġenerali u ta' amministrazzjoni) tal-valur normali kif spjegat fil-premessi (22) sa (25) hawn taħt, saru żjarat ta' kontroll biex jiġu stabbiliti dawn ir-rati fuq il-bażi tad-dejta minn pajjiż ieħor, f'dan il-każ it-Tajwan, fil-bini tal-kumpaniji li ġejjin:13.  Jin Shing Stainless Ind. Co. Ltd, Taoyuan,14.  Yi Tai Shen Co. Ltd, Tainan.B. PRODOTT IKKONĊERNAT U PRODOTT SIMILI1. IL-PRODOTT IKKONċERNAT15.  Il-prodott ikkonċernat minn din ir-reviżjoni attwali huwa l-istess bħal dak tal-investigazzjoni oriġinali, jiġifieri ċerti QSS u partijiet tagħhom ('il-prodott ikkonċernat'). Bħalissa dan huwa klassifikabbli skont il-kodiċi NM 7318 12 10, 7318 14 10, 7318 15 30, 7318 15 51, 7318 15 61 u 7318 15 70. Hemm ħafna tipi ta' QSS (l-iktar komuni huma boltijiet u viti), u kull wieħed minnhom huwa ddefinit mill-karatteristiċi tekniċi u fiżiċi speċifiċi tiegħu u mill-grad ta' stainless steel li minnhu huwa magħmul.2. IL-PRODOTT SIMILI16.  L-investigazzjoni wriet li l-applikant ma biegħx il-prodott ikkonċernat fis-suq domestiku Vjetnamiż. Hija wriet ukoll li l-QSS prodotti u mibjugħa fis-suq domestiku tat-Tajwan u dawk esportati lejn il-Komunità mill-Vjetnam għandhom l-istess karatteristiċi u użi fiżiċi, kimiċi u tekniċi. Għaldaqstant il-konklużjoni hi li huma kollha prodotti simili skont it-tifsira tal-Artikolu 1(4) tar-Regolament Bażiku. Billi r-reviżjoni attwali kienet limitata għad-determinazzjoni tad-dumping sa fejn huwa kkonċernat l-applikant, ma ntlaħqu l-ebda konklużjonijiet fir-rigward tal-prodott magħmul u mibjugħ mill-industrija Komunitarja fis-suq Komunitarju.C. RIŻULTATI TAL-INVESTIGAZZJONI1. TRATTAMENT TA’ EKONOMIJA TAS-SUQ ("TES")17.  Fl-investigazzjonijiet anti-dumping dwar importazzjonijiet li joriġinaw fil-Vjetnam, il-valur normali għandu jiġi ddeterminat skont il-paragrafi 1 sa 6 tal-Artikolu 2 tar-Regolament Bażiku għal dawk il-produtturi li nstabu li jissodisfaw il-kriterji stipulati fl-Artikolu 2(7)(c).18.  Fil-qosor, u għall-ħeffa tar-referenza biss, il-kriterji fl-Artikolu 2(7)(c) tar-Regolament Bażiku, li l-kumpaniji applikanti jridu juru li jissodisfaw, huma ppreżentati fil-qosor hawn taħt:19.  id-deċiżjonijiet u l-ispejjeż tan-negozju jsiru b’reazzjoni għall-kundizzjonijiet tas-swieq u mingħajr interferenza sinifikanti min-naħa tal-Istat;20.  ir-reġistri ta’ kontabbiltà huma vverifikati indipendentement skont standards ta’ kontabbiltà internazzjonali u applikati għall-għanijiet kollha;21.  ma hemmx tgħawwiġ sinifikanti li ġej mis-sistema ta' qabel ta' ekonomija mhux tas-suq;22.  iċ-ċertezza legali u l-istabbiltà huma ggarantiti mil-liġijiet dwar il-falliment u l-proprjetà;23.  il-kambju tal-valuta jitwettaq bir-rata tas-suq.24.  L-applikant talab trattament ta' ekonomija tas-suq skont l-Artikolu 2(7)(b) tar-Regolament bażiku u bagħat formola ta' talba għall-produtturi esportaturi. Il-Kummissjoni fittxet u vverifikat fil-bini tal-applikant it-tagħrif kollu li tressaq fit-talba tal-kumpanija skont kif tqies meћtieġ.25.  L-investigazzjoni preżenti wriet li l-qagħda tal-applikant inbidlet mill-investigazzjoni oriġinali lilhawn. Instab li l-applikant issa jissodisfa l-ħames kriterji kollha għal TES. B'mod partikolari, ir-raġunijiet l-għala ġie miċħud it-TES fl-investigazzjoni oriġinali nstabu li ma kinux aktar applikabbli u ma nstabu ebda ċirkustanzi oħra li setgħu jwasslu għal ċaħda tat-talba għat-TES. Għalhekk, wara konsultazzjoni mal-Kumitat Konsultattiv, l-applikant ingħata TES.26.  Kemm l-applikant u kemm l-industrija Komunitarja ngħataw opportunità biex jikkummentaw dwar is-sejbiet li ssemmew hawn fuq.27.  L-industrija tal-Komunità oġġezzjonat għas-sejbiet ta' hawn fuq billi stqarret li jkun hemm riskju ta' tidwir b'qerq billi l-esportazzjonijiet jgħaddu mit-Tajwan permezz tal-Vjetnam.28.  L-ewwelnett ta' min jinnota li ma hemm ebda rabta bejn l-għoti ta' TES lill-applikant u xi tidwir potenzjali b'qerq mit-Tajwan, billi dan jista' jkun possibbli wkoll jekk ebda TES ma jingħata lill-applikant. It-tieni, l-industrija tal-Komunità ma ppreżentatx xi evidenza ta' bażi biex tirfed l-allegazzjonijiet magħmula. Fl-aħħarnett, ta' min jenfasizza li l-industrija tal-Komunità ma oġġezzjonatx għas-sejbiet ta' hawn fuq, jiġifieri li l-applikant issodisfa l-kriterji elenkati fl-Artikolu 2(7)(c) tar-Regolament bażiku, li huma l-uniċi kriterji rilevanti biex jiġi vvalutat jekk il-kumpanija ssodisfatx il-kundizzjonijiet biex tingħata TES. It-talbiet tal-industrija tal-Komunità għalhekk kellhom jiġu miċħuda.2. ID-DUMPING2.1 Il-Valur normali29.  L-applikant ma kellu ebda bejgħ domestiku fil-Vjetnam tal-prodott ikkonċernat. Kulmeta ma jistgħux jintużaw il-prezzijiet domestiċi biex ikun stabbilit il-valur normali, irid jiġi applikat metodu ieħor. Skont l-Artikolu 2(3) tar-Regolament bażiku, il-Kummissjoni, minflok, ikkalkulat valur normali kompost, kif ġej:30.  Il-valur normali nbena billi mal-ispejjeż ta' manifattura tal-applikant żdied ammont raġonevoli ta' spejjeż ta' bejgħ, spejjeż ġenerali u amministrattivi (SG&A) u marġni raġonevoli ta’ qligħ.31.  Billi l-applikant ma kellu ebda bejgħ domestiku tal-prodott ikkonċernat jew tal-istess kategorija ġenerali tal-prodott, u billi l-investigazzjoni kienet limitata għal kumpanija waħda, l-ispejjeż u l-profitti SG&A ma setgħux jiġu stabbiliti skont il-metodi stipulati fl-Artikolu 2(6)(a) u l-Artikolu 2(6)(b) tar-Regolament bażiku. Minflok, kellu jinstab metodu raġonevoli ieħor ibbażat fuq l-Artikolu 2(6)(c) tar-Regolament bażiku.32.  F'każ li l-applikant jingħata trattament ta' ekonomija tas-suq, fil-punt 5(d) tal-avviż ta' bidu kien previst li jintużaw ukoll sejbiet li jikkonċernaw il-valur normali stabbilit f'pajjiż xieraq b'ekonomija tas-suq, eż. bl-għan li tinbidel kull spiża jew elementi ta' prezz li mhumiex affidabbli fil-Vjetnam meħtieġa biex jiġi stabbilit il-valur normali, jekk dejta kredibbli meħtieġa mhijiex disponibbli fil-Vjetnam. Instab raġonevoli li jintużaw ir-rati ta' spejjeż u qligħ SG&A ta' produtturi esportaturi tal-prodott simili f'pajjiż ieħor, f'dan il-każ it-Tajwan, skont l-Artikolu 2(6)(c) tar-Regolament bażiku.33.  Il-bejgħ domestiku tal-produtturi tat-Tajwan instab li sar fil-kummerċ normali ta' kuljum. Għaldaqstant, ir-rati ta' spejjeż u qligħ SG&A ġew ikkalkulati fuq il-proporzjon tagħhom mill-fatturat totali għal kull tip ta' prodott.34.  Il-medja differenzjata tar-rata ta' spejjeż u qligħ SG&A tal-kumpaniji tat-Tajwan ġew miżjuda mal-ispejjeż ta' manifattura tal-applikant biex jiġi stabbilit il-valur normali kompost.2.2. Il-Prezz ta’ esportazzjoni35.  Kull bejgħ tal-prodotti kkonċernati lill-Komunità matul il-perjodu ta' investigazzjoni sar minn kumpanija relatata fit-Tajwan. Il-prezzijiet ta' esportazzjoni ġew stabbiliti skont l-Artikolu 2(9) tar-Regolament bażiku, jiġifieri bl-użu tal-prezzijiet fil-fatt imħallsa jew pagabbli lill-kumpanija relatata mill-ewwel xerrej indipendenti fil-Komunità matul il-PIR.2.3. It-tqabbil36.  It-tqabbil bejn il-valur normali u l-prezz tal-esportazzjoni sar fuq bażi ta’ kif joħroġ mill-fabbrika.37.  Bl-għan li jsir tqabbil ġust bejn il-valur normali u l-prezz ta’ esportazzjoni, saru l-konċessjonijiet dovuti f’forma ta’ aġġustamenti għal differenzi li jaffettwaw il-prezz u l-possibbiltà tat-tqabbil tal-prezz skont l-Artikolu 2(10) tar-Regolament bażiku. Skont dan, saru aġġustamenti għal differenzi fit-trasport, ippakkjar, spejjeż ta' kreditu, spejjeż tal-bank, kummissjonijiet, roħs u assikurazzjoni fejn applikabbli u sostanzjati b'evidenza vverifikata. Ingħataw aġġustamenti xierqa fil-każijiet kollha fejn instabu li kienu raġonevoli, preċiżi u mirfuda minn xhieda vverifikata.2.4 Il-Marġni ta' dumping38.  Il-marġni ta’ dumping ġie stabbilit fuq il-bażi ta’ tqabbil tal-medja differenzjata ta' valur normali mal-medja differenzjata ta' prezz ta’ esportazzjoni, skont l-Artikolu 2(11) tar-Regolament bażiku.39.  It-tqabbil hekk kif deskritt hawn fuq, wera li ma jeżisti ebda dumping.3. IN-NATURA DEJJIEMA TAċ-ċIRKOSTANZI PREVALENTI MATUL IL-PIR40.  Skont l-Artikolu 11(3) tar-Regolament bażiku, ġie eżaminat jekk iċ-ċirkustanzi li fuq il-bażi tagħhom ġie msejjes il-marġni ta’ dumping attwali nbidlux u jekk dan it-tibdil huwiex ta’ natura dejjiema.41.  L-ewwelnett, ta’ min jinnota li l-applikant kien f’pożizzjoni li jipprova li kellu jingħatalu t-TES, u għalhekk kien eliġibbli għall-marġni ta' dumping individwali tiegħu. Ma kien hemm xejn x'juri li din il-qagħda kienet se tinbidel fil-futur prevedibbli.42.  Il-prezz tal-prodott ikkonċernat mitlub lill-Komunità u lill-pajjiżi terzi ma varjax b'mod sinifikanti u mexa fuq l-istess bixra ta' bejn l-2005 u l-PI.43.  L-investigazzjoni wriet li l-aġir tal-applikant, inklużi ċ-ċirkostanzi li wasslu għall-inizjazzjoni ta’ din ir-reviżjoni, x’aktarx li ma kinux se jinbidlu fil-futur prevedibbli b’mod li jaffettwa s-sejbiet tar-reviżjoni attwali. Għalhekk, dan jissuġġerixxi li l-bidliet ikkonċernati kienu ta' natura dejjiema u li, għaldaqstant, il-konklużjonijiet tar-reviżjoni kienu se jibqgħu validi fit-tul.D. EMENDA TAL-MIŻURI44.  Fid-dawl tas-sejbiet ta' nuqqas ta' dumping kif ukoll tan-natura dejjiema taċ-ċirkostanzi mibdula, l-impożizzjoni ssoktata tal-miżura fuq l-importazzjonijiet mill-applikant mhiex meqjusa meħtieġa għat-tpattija tad-dumping. Għalhekk il-miżuri imposti bir-Regolament tal-Kunsill (KE) Nru 1890/2005 fuq l-importazzjonijiet ta' QSS li joriġinaw fil-Vjetnam għandhom jiġu revokati għal HPV bl-emenda ta' dan ir-Regolament skont dan.45.  L-applikant kif ukoll il-partijiet ikkonċernati l-oħra ġew infurmati bil-fatti u l-konsiderazzjonijiet li fuq il-bażi tagħhom kien maħsub li tiġi proposta r-revoka tal-miżuri. Ma wasal ebda kumment li jiġġustifika tibdil fil-konklużjonijiet ta' hawn fuq.ADOTTA DAN IR-REGOLAMENT:Artikolu 11. Il-parti tal-iskeda tal-Artikolu 1, paragrafu 3 tar-Regolament (KE) Nru 1890/2005 dwar id-dazju definittiv ta' anti-dumping applikabbli għall-importazzjonijiet ta' ċerti qfieli tal-istainless steel u partijiet tagħhom li joriġinaw fil-Vjetnam għandha tinbidel b'dan li ġej:Il-pajjiż | Produttur esportatur | Rata ta’ dazju (%) | Kodiċi addizjonali TARIC |Vjetnam | Header Plan Co. Ltd. | 0 | A958 |Il-kumpaniji l-oħra kollha | 7,7 | A999 |Kemm-il darba ma jkunx speċifikat mod ieħor, id-dispożizzjonijiet fis-seħħ dwar dazji doganali għandhom japplikaw.Artikolu 2Dan ir-Regolament jidħol fis-seħħ fil-jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President [1] ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 302, 19.11.2005, p. 1.[3] ĠU C 206, 13.8.2008, p. 12.